
E L Ő T E R J E S Z T É S
a civil szervezetek 2014. évi támogatására



Tisztelt Képviselő-testület!

Martfű Város Önkormányzatának Képviselő-testülete 2014. február 27-én elfogadta a költségvetéséről szóló 4/2014. (II.28.) önkormányzati rendeletét, melyben meghatározásra került a civil szervezeteknek nyújtható ez évi önkormányzati támogatás keretösszege.
Ennek alapján, valamint a civil szervezeteknek nyújtható önkormányzati támogatásról szóló 8/2013. (II.5.) önkormányzati rendelet értelmében a támogatás elnyerésére a Képviselő-testület pályázatot hirdetett, melynek határideje 2014. március 31-én letelt. 

2014. évre vonatkozóan Martfű Város Önkormányzatának költségvetésében erre a célra összesen 1.600.000 Ft áll rendelkezésre, melyből 800.000 Ft a képviselői keret.

A 8/2013. (II.5.) önkormányzati rendeletben foglaltak szerinti pályázat alapján támogatási igényt 8 civil szervezet nyújtott be, összesen 1.184.220 Ft támogatási összeg igénybevételére.

A beérkezett pályázatokban foglalt célokat, valamint a javasolt támogatási összegeket tartalmazó összesítő táblázatot, valamint a pályázatok részletes ismertetését az előterjesztéshez mellékeljük.


Tisztelt Képviselő-testület!

Kérem szíveskedjenek az előterjesztésben foglaltakat megtárgyalni és a civil szervezeteknek a benyújtott pályázataik alapján az ez évi  támogatási összeget a csatolt határozati javaslatok szerint megállapítani.





M a r t f ű, 2014. április 22.

                                                                                                                                       Tarjányiné Tasnádi Edit



Készítette: Hegedűsné Blaskó Anikó aljegyző
Látta: Szász Éva jegyző

